cyanic-selkie/wikianc huggingface dataset:
Έξαρση της ευλογιάς των πιθήκων το 2022
Υπόβαθρο
Η ανθρώπινη ευλογιά των πιθήκων είναι μια ιογενής λοίμωξη που προκαλείται από τον ιό της ευλογιάς των πιθήκων, συγγενή της πλέον εξαλειφθείσας ευλογιάσ. Η ευλογιά των πιθήκων εμφανίζεται γενικά με παρόμοια συμπτώματα με την ευλογιά, αν και συνήθως πιο ήπια. Το ποσοστό θνησιμότητας από κρούσματα μπορεί να είναι έως και 10% χωρίς έγκαιρη θεραπεία, ωστόσο ο κλάδος που εντοπίστηκε στα κρούσματα υποδηλώνει ποσοστό θνησιμότητας <1%.
Η ευλογιά των πιθήκων μεταδίδεται κυρίως μέσω στενής επαφής με μολυσματικά άτομα. Πριν από το ξέσπασμα του 2022, η ευλογιά των πιθήκων δεν θεωρούνταν σεξουαλικώς μεταδιδόμενο νόσημα (ΣΜΝ) και ορισμένοι ειδικοί αμφιβάλλουν ότι έχει μετατραπεί σε ένα. Η ταχεία εξάπλωση του ιού μεταξύ των σεξουαλικών συντρόφων στα αρχικά στάδια της επιδημίας έχει προκαλέσει συζήτηση ότι η σεξουαλική επαφή μπορεί να είναι μια περαιτέρω οδός μετάδοσης. Δεν είναι ακόμη σαφές εάν έχει γίνει ΣΜΝ ή όχι.
Χαρακτηριστικά
Μια γονιδιωματική ανάλυση που διεξήχθη σε ένα κρούσμα στην Πορτογαλία τον Μάιο του 2022 τοποθέτησε τον ιό που μόλυνε αυτόν τον ασθενή στον κλάδο της Δυτικής Αφρικής, βρίσκοντας ότι σχετίζεται στενότερα με ιούς που σχετίζονται με κρούσματα που εξήχθησαν από τη Νιγηρία το 2018 και το 2019. Ο κλάδος αυτός σύμφωνα με τον ΠΟΥ έχει θνητότητα κάτω από 1%.
Μέχρι το Ιούνιο του 2022, από τα 528 άτομα που είχαν μολυνθεί το 98% ήταν άντρες που είχαν σεξουαλικές επαφές με άντρες. Το 75% ήταν λευκοί, το 41% είχε μολυνθεί από τον ιό HIV και το 29% είχε διαγνωστεί με σεξουαλικώς μεταδιδόμενο νόσημα τον τελευταίο μήνα. Η διάμεση ηλικία των μολυνθέντων ήταν τα 38 έτη. Από αυτούς, το 13% χρειάστηκε νοσηλεία, με κύριες αιτίες τον έντονο ορθοπρωκτικό πόνο και την επιμόλυνση μαλακών ιστών. Άλλες αιτίες νοσηλείας ήταν φαρυγγίτιδα που περιόριζε τη λήψη τροφής και νερού από το στόμο, οφθαλμικές βλάβες, οξεία νεφρική βλάβη, μυοκαρδίτιδα και για περιορισμό της εξάπλωσης της νόσου.
Ηνωμένο Βασίλειο
αριστερά|μικρογραφία| Το νοσοκομείο Guy, όπου νοσηλευόταν το κρούσμα Απριλίου. Στις αρχές Μαΐου 2022, αναφέρθηκε η περίπτωση ενός Βρετανού κατοίκου που ταξίδεψε στο Λάγος και στην Πολιτεία Δέλτα στη Νιγηρία, σε περιοχές όπου η ευλογιά των πιθήκων θεωρείται ενδημική ασθένεια. Ο ασθενής εμφάνισε συμπτώματα ευλογιάς των πιθήκων, συμπεριλαμβανομένου ενός εξανθήματος, στις 29 Απρίλιος ενώ βρισκόταν ακόμα στη Νιγηρία. Στη συνέχεια επέστρεψε στο Ηνωμένο Βασίλειο, φτάνοντας στις 4 Μαΐου. Επισκέφτηκε το νοσοκομείο αργότερα την ίδια μέρα. Αμέσως τέθηκε η υποψία ευλογιάς των πιθήκων και ο ασθενής νοσηλεύτηκε στο Guy's Hospital και απομονώθηκε, στη συνέχεια βρέθηκε θετικός στον ιό στις 6 Μαΐου. Ο έλεγχος δειγμάτων επιχρίσματος ασθενών με αλυσιδωτή αντίδραση πολυμεράσης αποκάλυψε ότι το ξέσπασμα ανήκει στον κλάδο της Δυτικής Αφρικής, ο οποίος είναι ο λιγότερο θανατηφόρος από τις δύο γνωστές παραλλαγές της ευλογιάς των πιθήκων με ποσοστό θνητότητας περίπου 1%. μικρογραφία|Εξανθήματα σε ασθενείς με ευλογιά των πιθήκων Πραγματοποιήθηκε εκτεταμένη ιχνηλάτηση επαφών ατόμων που είχαν έρθει σε επαφή με τον ασθενή μηδέν τόσο στη διεθνή πτήση από τη Νιγηρία προς το Ηνωμένο Βασίλειο όσο και εντός της χώρας μετά την άφιξή του, με τις πιθανές επαφές να ενημερώνονται για τα συμπτώματα της ευλογιάς των πιθήκων και να τεθούν αμέσως σε απομόνωση εάν εμφανιζόταν συμπτώματα εντός 21 ημερών από το συμβάν επαφής. Μετά από αυτή την προσπάθεια εντοπισμού επαφών, ο Παγκόσμιος Οργανισμός Υγείας (ΠΟΥ) θεώρησε ότι η περαιτέρω μετάδοση του ιού στο Ηνωμένο Βασίλειο είναι «ελάχιστου» κινδύνου.
Η ανίχνευση επαφών ως απάντηση στην υπόθεση επεκτάθηκε στη Σκωτία στις 14 Μαΐου σύμφωνα με τη Δημόσια Υγεία της Σκωτίας. Ένας «μικρός αριθμός» ανθρώπων στη Σκωτία έλαβε εντολή να απομονωθούν μετά από στενή επαφή με το άτομο που αρχικά αναφέρθηκε ότι είχε μολυνθεί, αν και ο συνολικός κίνδυνος για το ευρύ κοινό παρέμεινε «πολύ χαμηλός».
Δύο νέα κρούσματα ευλογιάς των πιθήκων επιβεβαιώθηκαν από την Υπηρεσία Ασφάλειας Υγείας του Ηνωμένου Βασιλείου (UKHSA) στις 12 Μαΐου, αμφότερα στο Λονδίνο. Αυτοί οι δύο ζούσαν μαζί στο ίδιο νοικοκυριό, χωρίς καμία γνωστή σχέση με τον ασθενή μηδέν ή όσους είχαν ταξιδεύσει σε ενδημικές περιοχές. Ένα από τα νέα κρούσματα νοσηλευόταν στο νοσοκομείο Σεντ Μέρι, ενώ το άλλο κρούσμα με πιο ήπια συμπτώματα φέρεται να βρίσκεται σε απομόνωση στο σπίτι.
Τέσσερα κρούσματα ευλογιάς των πιθήκων επιβεβαιώθηκαν από το UKHSA στις 17 Μαΐου, σε τρεις Λονδρέζους και ένα άτομο στη Βορειοανατολική Αγγλία που είχε ταξιδέψει στο παρελθόν στο Λονδίνο. Κανένα από αυτά τα νέα κρούσματα δεν είχε γνωστό ιστορικό επαφής με τα προηγούμενα τρία επιβεβαιωμένα κρούσματα, γεγονός που υποδηλώνει ότι ευρύτερη μετάδοση του ιού στην κοινότητα βρισκόταν τώρα σε εξέλιξη στην περιοχή του Λονδίνου. Το UKHSA δήλωσε ότι ο κίνδυνος για το ευρύ κοινό παρέμεινε «πολύ χαμηλός».
Στις 20 Μαΐου, αναφέρθηκε από τον Σάτζιντ Τζάβιντ ότι άλλα έντεκα κρούσματα είχαν επιβεβαιωθεί στο Ηνωμένο Βασίλειο, ανεβάζοντας τον συνολικό αριθμό στη χώρα σε είκοσι. Ένας εκπρόσωπος του UKHSA συνέστησε την προσοχή των ανδρών που κάνουν σεξ με άνδρες, οι οποίοι έχουν αποτελούσαν δυσανάλογο αριθμό κρουσμάτων στο Ηνωμένο Βασίλειο και την Ευρώπη. Στις 23 Μαΐου ο αριθμός κρουσμάτων είχε ανέλθει σε 57.
Άλλες χώρες
thumb|Διάγραμμα με τα συνολικά κρούσματα της έξαρσης. thumb|Διάγραμμα με τον ημερήσιο μέσο όρο κρουσμάτων 7 ημέρων. Στις 18 Μαΐου στην Πορτογαλία, 14 περιπτώσεις ευλογιάς των πιθήκων αναφέρθηκαν από τις υγειονομικές αρχές σε σύνολο 20 ύποπτων κρουσμάτων. Τα αποτελέσματα των δύο δειγμάτων εκκρεμούσαν. Στην Ισπανία, υπήρχαν επτά επιβεβαιωμένα κρούσματα έως τις 18 Μαΐου. Την ίδια ημέρα, οι Ηνωμένες Πολιτείες επιβεβαίωσαν το πρώτο τους κρούσμα ευλογιάς των πιθήκων για το 2022 και ο Καναδάς ανέφερε 13 ύποπτα κρούσματα.
Στις 19 Μαΐου, η Σουηδία και το Βέλγιο ανέφεραν τα πρώτα τους κρούσματα ευλογιάς των πιθήκων, ενώ η Ιταλία επιβεβαίωσε το πρώτο κρούσμα σε έναν ταξιδιώτη που είχε φτάσει από τα Κανάρια Νησιά. Ένα ύποπτο κρούσμα αναφέρθηκε στη Γαλλία.
Στις 20 Μαΐου, η Αυστραλία ανέφερε τα πρώτα δύο επιβεβαιωμένα κρούσματα. Τα κρούσματα εντοπίστηκαν στη Μελβούρνη και το Σίδνεϊ και αφορούσαν δύο άντρες που είχαν επιστρέψει πρόσφατα από ταξίδια στην Ευρώπη. Η Γερμανία, η Γαλλία και η Ολλανδία επιβεβαίωσαν τα πρώτα τους κρούσματα την ίδια ημέρα. Στις 21 Μαΐου, η Ελβετία και το Ισραήλ επιβεβαίωσαν τα πρώτα τους κρούσματα. Στις 22 Μαΐου ανακοινώθηκε το πρώτο κρούσμα στην Αυστρία και την επόμενη ημέρα το πρώτο κρούσμα στη Δανία, που αφορούσε άντρα που είχε επιστρέψει από ταξίδι στην Ισπανία. Στις 24 Μαΐου ανακοινώθηκε το πρώτο κρούσμα στη Σλοβενία, σε ταξιδιώτη από τα Κανάρια Νησιά, στην Τσεχία και στα Ηνωμένα Αραβικά Εμιράτα. Στις 27 Μαΐου η Αργεντινή ανακοίνωσε το πρώτο επιβεβαιωμένο κρούσμα σε ταξιδιώτη, το πρώτο κρούσμα στη Νότια Αμερική, όπως και η Φινλανδία. Στις 28 Μαΐου επιβεβαιώθηκε το πρώτο κρούσμα στη Δημοκρατία της Ιρλανδίας, στη Μάλτα και το Μεξικό. Στις 30 Μαΐου ανακοινώθηκε το πρώτο κρούσμα στην Ταϊλάνδη και στις 31 Μαΐου ανακοινώθηκαν τα πρώτα κρούσματα σε Ουγγαρία και Νορβηγία. Στις 2 Ιουνίου καταγράφηκε το πρώτο κρούσμα στο Μαρόκο, σε έναν ταξιδιώτη. Μέχρι τις 7 Ιουνίου είχαν ανακοινωθεί 1.088 κρούσματα σε 29 χώρες, τα περισσότερα σε Ηνωμένο Βασίλειο, Ισπανία και Πορτογαλία. Στις 8 Ιουνίου ανακοινώθηκε και στην Ελλάδα το πρώτο κρούσμα, σε έναν ταξιδιώτη.
Αντίδραση
Στις 20 Μαΐου, ο Παγκόσμιος Οργανισμός Υγείας (ΠΟΥ) συγκάλεσε έκτακτη συνάντηση ανεξάρτητων συμβούλων για να συζητήσουν το ξέσπασμα και να αξιολογήσουν το επίπεδο απειλής. Ο Ευρωπαίος επικεφαλής της, Χανς Κλούγκε, εξέφρασε την ανησυχία του ότι οι μολύνσεις θα μπορούσαν να επιταχυνθούν στην Ευρώπη καθώς οι άνθρωποι συγκεντρώνονται για πάρτι και φεστιβάλ το καλοκαίρι. Ο ΠΟΥ αναμένεται να παρέχει μια ενημέρωση σχετικά με την αλληλουχία του γονιδιώματος του ιού από διαφορετικές περιπτώσεις για να προσδιορίσει την αιτία. Την ίδια ημέρα, στον απόηχο των αυξανόμενων κρουσμάτων, οι αρχές στο Ηνωμένο Βασίλειο διέθεσαν το εμβόλιο κατά της ευλογιάς σε υγειονομικούς και άλλα άτομα που μπορεί να έχουν εκτεθεί στον ιό.
Στις 23 Μαΐου, το Ευρωπαϊκό Κέντρο Ελέγχου και Πρόληψης Νόσων συνέστησε οι χώρες να επικεντρωθούν στον έγκαιρο εντοπισμό, τη διαχείριση, τον εντοπισμό επαφών και την αναφορά νέων κρουσμάτων ευλογιάς των πιθήκων, καθώς και να ενημερώσουν τα διαγνωστικά τους μέσα και να ελέγξουν τη διαθεσιμότητα εμβολίων ευλογιάς, αντιιικών και ιατρικού προστατευτικού εξοπλισμού. Η Γερμανία παρήγγειλε 40.000 δόσεις εμβολίου ευλογιάς ώστε να είναι διαθέσιμες.
Προμήθεια εμβολίων
Ορισμένες χώρες έχουν δηλώσει ότι αγοράζουν εμβόλια ή απελευθερώνουν εμβόλια από εθνικά αποθέματα για χρήση στην επιδημία.
Στις 24 Μαΐου, η αναπληρώτρια διευθύντρια του Κέντρου Ελέγχου Νοσημάτων (CDC) Τζέννιφερ Μακκουίστον επιβεβαίωσε ότι οι Ηνωμένες Πολιτείες βρίσκονται στη διαδικασία απελευθέρωσης μέρους του εμβολίου Jynneos κατά της ευλογιάς των πιθήκων τους από το Στρατηγικό Εθνικό Απόθεμά τους για άτομα «υψηλού κινδύνου».
Στις 25 Μαΐου, η γερμανική κυβέρνηση ανακοίνωσε ότι αγοράζει 40.000 δόσεις εμβολίου λόγω της τρέχουσας επιδημίας.
Εξωτερικοί σύνδεσμοι
Κατηγορία:Επιδημίες Κατηγορία:Ιογενείς ασθένειες
Κάτω Σωτηρίτσα Λάρισας
Η Κάτω Σωτηρίτσα είναι παραθαλάσσιος οικισμός αλλά και παραλία της Θεσσαλίας στην Περιφερειακή Ενότητα Λάρισας.
Γεωγραφικά - ιστορικά στοιχεία
Η Κάτω Σωτηρίτσα βρίσκεται στα παράλια του Αιγαίου Πελάγους, σε υψόμετρο 10 μέτρα. Απέχει περίπου 50 χλμ. Α. από την Λάρισα, 15 χλμ. Α. από την Αγιά (έδρα του δήμου) ενώ είναι ανάμεσα στον Αγιόκαμπο (ΝΑ.) και την Βελίκα (ΒΔ.). Το χωριό δημιουργήθηκε την δεκαετία του '70 όταν σιγά – σιγά οι κάτοικοι της Σωτηρίτσας άρχισαν να την εγκαταλείπουν και να μεταναστεύουν είτε να μετακινούνται στα παραλία όπου βρίσκονταν οι περισσότερες αγροτικές τους ασχολίες. Η παραλία της είναι οργανωμένη σε αρκετά σημεία (με beach bar, fast food, ταβέρνες) και με πολλά ενοικιαζόμενα δωμάτια. Στο χωριό υπάρχει φαρμακείο, υπηρεσία της ΔΕΥΑΜ, ΑΤΜ τράπεζας αλλά και Περιφερειακό Ιατρείο.
Παραπομπές
Κατηγορία:Χωριά του νομού Λάρισας Κατηγορία:Δήμος Αγιάς
Σκάνδαλο της κασέτας
μικρογραφία|Ο Γκεόργκι Γκονγκάντζε, δημοσιογράφος, ιδρυτής μιας δημοφιλούς διαδικτυακής εφημερίδας Ουκραΐνσκα Πράβντα, ο οποίος απήχθη και δολοφονήθηκε το 2000. Το σκάνδαλο της κασέτας (ουκρ: Касетний скандал, ή Kuchmagate) ήταν ένα ουκρανικό πολιτικό σκάνδαλο που ξέσπασε στις 28 Νοεμβρίου του 2000 στο οποίο ο Ουκρανός πρόεδρος Λεονίντ Κούτσμα πιάστηκε (σε ψηφιακή καταγραφή) να δίνει εντολή για την απαγωγή του δημοσιογράφου Γκεόργκι Γκονγκάντζε, του οποίου το αποκεφαλισμένο πτώμα είχε πρόσφατα βρεθεί. Το σκάνδαλο ήταν ένα από τα κύρια πολιτικά γεγονότα στην ιστορία της Ουκρανίας μετά την ανεξαρτησία που επηρέασε δραματικά την εσωτερική και εξωτερική πολιτική σκηνή της χώρας και ζημίωσε την καριέρα του Κούτσμα.
Το σκάνδαλο ξέσπασε όταν ο Ουκρανός πολιτικός Ολεξάντρ Μορόζ κατηγόρησε δημόσια τον Πρόεδρο Κούτσμα για συμμετοχή στην απαγωγή του δημοσιογράφου Γκεόργκι Γκονγκάντζε και για πολλά άλλα εγκλήματα. Ο Μορόζ κατονόμασε ως πηγή του τον πρώην σωματοφύλακα του Κούτσμα, ταγματάρχη Μικόλα Μελνιτσένκο. Έπαιξε επιλεγμένες ηχογραφήσεις από τις μυστικές συνομιλίες του Προέδρου για δημοσιογράφους, που υποτίθεται ότι επιβεβαίωναν την εντολή του Κούτσμα να απαγάγει τον Γκονγκάντζε. Αυτή και εκατοντάδες άλλες συνομιλίες δημοσιεύθηκαν αργότερα στο παγκόσμιο κοινό από τον Μελνιτσένκο.
Το πλήρες αρχείο των ηχογραφήσεων του Μελνιτσένκο είχε παραδοθεί από μια ερευνητική επιτροπή του ουκρανικού κοινοβουλίου στο Διεθνές Ινστιτούτο Τύπου στη Βιέννη για ανάλυση. Το υλικό της καταγραφής αποδείχθηκε αυθεντικό. Τον Ιανουάριο του 2005 ο Κούτσμα αποχώρησε από το αξίωμα, ενώ το ίδιο έτος δύο πρώην αστυνομικοί ομολόγησαν την ενοχή τους για τη δολοφονία του δημοσιογράφου. Τον Μάρτιο του 2011 ο Κούτσμα κατηγορήθηκε για κατάχρηση εξουσίας σε σχέση με τη δολοφονία του Γκονγκάτζε, αλλά η υπόθεση αποσύρθηκε τον Δεκέμβριο του ίδιου έτους, όταν ένας δικαστής έκρινε ότι οι ενοχοποιητικές ηχογραφήσεις που έγιναν από τον πρώην σωματοφύλακα του Κούτσμα δεν ήταν αποδεκτές ως αποδεικτικά στοιχεία.
Παραπομπές
Κατηγορία:Ιστορία της Ουκρανίας
Κινεζικός νομικισμός
μικρογραφία|300x300εσ|Το [[Χαν Φεϊζί, κεντρικό κείμενο του νομικισμού, αντίτυπο του 19ου αιώνα]]
Ο κινεζικός νομικισμός (κινεζικά: 法家 / φα τζιά) αποτελεί φιλοσοφική και πολιτική σχολή σκέψης με έδρα την Κίνα. Οι μέθοδοι της αντιπροσωπεύουν την ρεαλπολιτίκ τύπου διαχείριση, ως αναγκαίο μέσο για την συντήρηση της κινεζικής κρατικής γραφειοκρατίας.
Επισκόπηση
Αποτελεί το κινεζικό εφάμιλλο του μακιαβελισμού στην Ευρώπη, και σε μεγάλο βαθμό αδιαφορεί για τα όποια ηθικά ζητήματα καθώς και το πως θα έπρεπε να είναι μια ιδανική κοινωνία, και επικεντρώνεται στην εξέταση της παρούσας κατάστασης δίνοντας προτεραιότητα και έμφαση στην σταθερότητα της κυβέρνησης και την διατήρηση του στάτους κβο, ως μέσο για την επίτευξη της διατήρησης της τάξης, ασφάλειας, και σταθερότητας. Έχει στενές σχέσεις με άλλες σχολές σκέψεις, εκ των οποίων κάποιες επηρέασαν σημαντικά τον ταοϊσμό, καθώς και τον κομφουκιανισμό. Τα κύρια χαρακτηριστικά της πολιτικής θεωρίας είναι η αυστηρή εφαρμογή των νόμων, η απόδοση ευθυνών, και ο χειρισμός του πολιτικού κεφαλαίου, οδηγούμενα από την πεποίηση πως οι άνθρωποι από την φύση τους είναι εγωιστές και η σταθερότητα σε μια κοινωνία μπορεί να εξασφαλιστεί μόνο μέσω ισχυρού κεντρικού ελέγχου από το κράτος με απόλυτη υπακοή στις αρχές.
Ως σύστημα εμφανίστηκε αρχικά κατά την περίοδο των εμπόλεμων κρατών (475 - 221 π.Χ.) Οι καθοριστικότερες μορφές της φύσης του νομικισμού υπήρξαν οι Σεν Μπουχάι (400 – 337 π.Χ.) ο οποίος ήταν ο πρώτος που οργάνωσε τις σκέψεις σε σύστημα, και ακολούθησαν οι Σανγκ Γιάνγκ (390–338 π.Χ.), Χαν Φέι (280 – 233 π.Χ.), και Λι Σι (280 - 208 π.Χ.). Ιδιαίτερα οι μεταρρυθμίσεις που εισήγαγε ο Σανγκ Γιανγκ με επίκεντρο τον νομικισμό, μεταμορφώσαν την περιφερειακή δύναμη του κράτους των Τσιν σε στρατιωτικά ισχυρό και σταθερό βασίλειο με κεντρική διαχείριση, ενώ ο Χαν Φέι υπήρξε ο συγγραφέας του Χαν Φεϊζί το οποίο θεωρείται το σημαντικότερο από όλα τα νομικιστικά κείμενα, με ευρεία και διαχρονική επιρροή στην πολιτική διαχείριση της Κίνας,  και ο Λι Σι συνέχισε το έργο των προηγούμενων φιλοσόφων εφαρμόζοντας το προς δημιουργία μιας ισχυρής κεντρικής γραφειοκρατίας. Άλλο αντιπροσωπευτικό παράδειγμα του νομικισμού, είναι η Τέχνη του Πολέμου του Σουν Τσου, όπου συνδυάζεται η ταοϊστική φιλοσοφία της απραξίας και αντικειμενικότητας, με τη νομικιστική τακτική της τιμωρίας και της ανταμοιβής ως συστηματικών μέτρων οργάνωσης.
Οι νομικιστές αποτελούσαν τους θεωρητικούς του κράτους, και η εμφάνιση τους τον 4ο και 3ο αιώνα π.Χ. θεωρείται ιδιαίτερα σημαντική για την μετέπειτα εξέλιξη της Κίνας με την κεντρικοποιημένη πολιτική διαχείριση όπου το κράτος καθορίζει την κοινωνική και οικονομική ζωή των πολιτών. Ο νομικισμός παρέμεινε σε μεγάλο βαθμό αναλλοίωτος παρά τις εναλλαγές των διαφόρων δυναστειών, ενώ κατά την σύγχρονη ιστορία ο Μάο Τσετούνγκ υπήρξε ένθερμος υποστηρικτής του συστήματος χαρακτηρίζοντας το ως προοδευτικό διανοητικό ρεύμα και επί των ημερών του ο νομικισμός γνώρισε την κορύφωση κατά τους νεότερους χρόνους. Το σύστημα του νομικισμού εξακολουθεί να διατηρεί σημαντική επιρροή στην κρατική διαχείριση, πολιτική, και δικαιοσύνη στην Λαϊκή Δημοκρατία της Κίνας έως την σύγχρονη εποχή.
Εξωτερικοί σύνδεσμοι
Κατηγορία:Πολιτικές θεωρίες Κατηγορία:Πολιτική της Κίνας Κατηγορία:Δίκαιο της Κίνας
Ωοκύτταρο
Ωοκύτταρο (oocyte ή oöcyte ή ovocyte ή σπάνια ocyte), είναι ένα γυναικείο γαμετοκύτταρο (gametocyte) που υπεισέρχεται στην αναπαραγωγή. Με άλλα λόγια, είναι ένα ανώριμο ωάριο (immature ovum). Ένα ωοκύτταρο παράγεται στην ωοθήκη κατά τη ωογένεσση (Oogenesis). Τα γυναικεία γαμετικά κύτταρα παράγουν ένα αρχέγονο γεννητικό κύτταρο (primordial germ cell ή PGC), που στη συνέχεια υφίσταται μίτωση, σχηματίζοντας ωογόνια (oogonia). Κατά την ωογέννεση, τα ωογόνια γίνονται πρωτογενή ωοκύτταρα. Τα ωοκύτταρα είναι μορφές γενετικού υλικού που μπορεί να συλλεγεί για κρυοσυντήρηση. Η κρυοσυντήρηση των ζωικών γενετικών πηγών έχει ενεργοποιηθεί ως μέσο διατήρησης παραδοσιακών ζώων.
Σχηματισμός
thumb|260px|Διάγραμμα που δείχνει τη μείωση σε αριθμό των [[χρωμόσωμα|χρωμοσωμάτων στη διεργασία της ωρίμανσης του ωαρίου· η διεργασία είναι γνωστή ως μείωση.]] Ο σχηματισμός ωοκυττάρων ονομάζεται ωοκυτταρογένεση (oocytogenesis), που είναι τμήμα της ωογένεσης. Η ωογένεση καταλήγει στον σχηματισμό και πρωτογενών ωοκυττάρων κατά τη εμβρυική περίοδο και δευτεροταγών ωοκυττάρων μετά από αυτήν ως τμήμα της ωορρηξίας (ovulation).
Κυτόπλασμα
Τα ωοκύτταρα είναι πλούσια σε κυτόπλασμα, που περιέχει κόκκους λεκίθου για τη διατροφή του κυττάρου στα πρώτα στάδια της ανάπτυξης.
Πυρήνας
Κατά το πρωτοταγές στάδιο της ωογένεσης των ωοκυττάρων, ο πυρήνας ονομάζεται βλαστικό κυστίδιο.
Ο μόνος κανονικός ανθρώπινος τύπος δευτερογενούς ωοκυττάρου έχει 23 χρωμοσώματα ως 23,X (προερχόμενα από τη μητέρα), ενώ το σπέρμα μπορεί να έχει 23,X (που καθορίζει γυναίκα) ή 23,Y (που καθορίζει άνδρα).
Φωλιά
Ο χώρος μέσα στον οποίο βρίσκεται το ωάριο ή το ανώριμο ωάριο είναι η κυτταρική φωλιά (cell-nest).
Σύμπλοκο ωοκυττάρου-ωοφόρου
Το σύμπλοκο ωοφόρου-ωοκυττάρου περιέχει στιβάδες από στενά γεμισμένα κοκκιώδη κύτταρα που περιβάλλουν το ωοκύτταρο στο θυλάκιο του Graaf (Graafian follicle). Το ωοκύτταρο συλλαμβάνεται στη μείωση ΙΙ στο στάδιο της μετάφασης και θεωρείται δευτερογενές ωοκύτταρο (secondary oocyte). Πριν την ωορρηξία, το σύμπλεγμα υφίσταται μια δομική αλλαγή γνωστή ως επέκταση. Τα κοκκιώδη κύτταρα (granulosa cells) μετασχηματίζονται από σφικτά συμπαγή (compacted) σε εκτεταμένο βλεννώδες υλικό (mucoid matrix). Πολλές μελέτες δείχνουν ότι η επέκταση του είναι κρίσιμη για την ωρίμανση του ωοκυττάρου, επειδή το σύμπλοκο είναι η άμεση επικοινωνία του ωοκυττάρου με το αναπτυσσόμενο περιβάλλον του θυλακίου. Παίζει επίσης σημαντικό ρόλο στη γονιμοποίηση, μέσω μηχανισμών που δεν είναι πλήρως γνωστοί και είναι ειδοειδικοί.
Μητρικές συνεισφορές
thumb|left|alt=διάγραμμα ωοκυττάρου με ταυτοποιημένα τα φυτικά και ζωικά ημισφαίριά του|Ωοκυτταρικοί πόλοι (Oocyte poles) Επειδή ο προορισμός ενός ωοκυττάρου είναι να γονιμοποιηθεί και τελικά να αναπτυχθεί σε έναν πλήρως λειτουργικό οργανισμό, πρέπει να είναι έτοιμο να ρυθμίσει πολλές κυτταρικές και αναπτυξιακές διεργασίες. Το ωοκύτταρο, ένα μεγάλο και σύνθετο κύτταρο, θα πρέπει να συνδυαστεί με πολυάριθμα μόρια που θα κατευθύνουν την ανάπτυξη του εμβρύου και τον έλεγχο των κυτταρικών δραστηριοτήτων. Επειδή το ωοκύτταρο είναι προϊόν της γυναικείας γαμετογένεσης, η μητρική συνεισφορά στο ωοκύτταρο και συνεπώς στο νεογονιμοποιημένο ωάριο είναι τεράστια. Υπάρχουν πολλοί τύποι μορίων που παρέχονται μητρικά στο ωοκύτταρο, που θα κατευθύνουν διάφορες δραστηριότητες στο αναπτυσσόμενο ζυγωτό.
Αποφυγή ζημιάς σε γαμετική σειρά DNA
Το DNA ενός κυττάρου είναι τρωτά σε επιβλαβή φαινόμενα οξειδωτικών ελευθέρων ριζών που παράγονται από παραπροϊόντα του κυτταρικού μεταβολισμού. Οι βλάβες του DNA που συμβαίνουν στα ωοκύτταρα, εάν δεν διορθωθούν, μπορεί να είναι θανάσιμες και καταλήγουν σε μειωμένη γονιμότητα (fecundity) και απώλεια δυνητικών απογόνων. Τα ωοκύτταρα είναι σαφώς μεγαλύτερα από το μέσο σωματικό κύτταρο και συνεπώς απαιτείται σημαντική μεταβολική ενέργεια για την κάλυψή τους. Εάν αυτή η μεταβολική ενεργότητα (metabolic activity) καλυπτόταν από τον μεταβολικό μηχανισμό του ωοκυττάρου, το ωοκυτταρικό γονιδίωμα θα εκτείθετο στα δημιουργούμενα παραπροϊόντα της οξειδωτικής δραστικότητας. Συνεπώς, φαίνεται ότι εξελίχθηκε μια διεργασία προς αποφυγή της τρωτότητας της γεννητικής γραμμής του DNA. Προτάθηκε ότι, προς αποφυγή βλάβης στο DNA του γονιδιώματος των ωοκυττάρων, ο μεταβολισμός που συνεισφέρει στη σύνθεση πολλών υλικών του ωοκυττάρου μεταφέρθηκε σε άλλα μητρικά κύτταρα που στη συνέχεια μεταφέρθηκαν σε αυτά τα συστατικά των ωοκυττάρων. Συνεπώς, τα ωοκύτταρα πολλών οργανισμών προστατεύονται από οξειδωτική βλάβη στο DNA ενώ αποθηκεύεται μεγάλη μάζα των ουσιών για να συντηρήσουν το ζυγωτό στην αρχική του εμβρυική ανάπτυξη.
mRNAs και πρωτεΐνες
Κατά την ανάπτυξη του ωοκυττάρου, ποικιλία από μητρικά μεταγραμμένα RNAs, ή mRNAs, παρέχονται από μητρικά κύτταρα. Αυτά τα mRNAs μπορούν να αποθηκευτούν σε σύμπλοκα mRNP (αγγελιοφόρο ριβονουκλεοπρωτεΐνη (message ribonucleoprotein)) και να μεταφραστούν σε συγκεκριμένα χρονικά σημεία, που μπορούν να εντοπιστούν σε συγκεκριμένη περιοχή του κυτοπλάσματος, ή μπορούν να διασκορπιστούν ομοιογενώς στο κυτόπλασμα του συνολικού ωοκυττάρου. Μητρικά φορτωμένες πρωτεΐνες μπορούν επίσης να εντοπιστούν ή να βρεθούν παντού στο κυτόπλασμα. Τα μεταφρασμένα προϊόντα των mRNAs και των φορτωμένων πρωτεϊνών έχουν πολλές λειτουργίες· από τη ρύθμιση της κυτταρικής "τακτοποίησης" όπως η πορεία του κυτταρικού κύκλου και του κυτταρικού μεταβολισμού, μέχρι τη ρύθμιση της αναπτυξιακής διεργασίας όπως η γονιμοποίηση, η ενεργοποίηση της ζυγωτικής (zygotic) μεταγραφής και ο σχηματισμός αξόνων του σώματος. Παρακάτω υπάρχουν μερικά παραδείγματα μητρικά κληρονομημένων mRNAs και πρωτεϊνών που βρέθηκαν στα ωοκύτταρα του αφρικανικού ονυχοφόρου βατράχου.
thumb|right|alt=διάγραμμα ωοκυττάρου του Xenopus laevis και των μητρικών του καθοριστών (προσδιοριστών)| Μητρικοί προσδιοριστές σε ωοκύτταρο αφρικανικού ονυχοφόρου βατράχου Xenopus laevis
Μιτοχόνδρια
Το ωοκύτταρο δέχεται μιτοχόνδρια από μητρικά κύτταρα, που ελέγχουν τον εμβρυικό μεταβολισμό και τα αποπτικά (apoptotic) συμβάντα. Η κατανομή των μιτοχονδρίων εκτελείται από ένα σύστημα μικροσωληνίσκων που θα τοπικοποιήσει τα μιτοχόνδρια στο ωοκύτταρο. Σε κάποιους οργανισμούς, όπως τα θηλαστικά, τα πατρικά μιτοχόνδρια που μεταφέρθηκαν στο ωοκύτταρο από το σπερματοζωάριο αποικοδομούνται μέσω της σύνδεσης των ουμπικουιτινομένων πρωτεϊνών. Η καταστροφή των πατρικών μιτοχονδρίων διασφαλίζει την αυστηρή μητρική κληρονομικότητα των μιτοχονδρίων και του μιτοχονδριακού DNA ή mtDNA.
Πυρηνίσκος (Nucleolus)
Στα θηλαστικά, ο πυρηνίσκος του ωοκυττάρου προέρχεται αποκλειστικά από μητρικά κύτταρα. Ο πυρηνίσκος, μια δομή που βρίσκεται μες τον πυρήνα, είναι η θέση όπου το rRNA μεταγράφεται και συγκεντρώνεται στα ριβοσώματα. Ενώ ο πυρηνίσκος είναι πυκνός και ανενεργός σε ένα ώριμο ωοκύτταρο, απαιτείται για την κατάλληλη ανάπτυξη του εμβρύου.
Ριβοσώματα
Τα μητρικά κύτταρα συνθέτουν και συνεισφέρουν επίσης έναν χώρο αποθήκευσης των ριβοσωμάτων που απαιτείται για τη μετάφραση των πρωτεϊνών πριν την ενεργοποίηση του ζυγωτικού γονιδιώματος. Στα ωοκύτταρα των θηλαστικών, τα μητρικά καταγόμενα ριβοσώματα και μερικά mRNAs αποθηκεύονται σε μια δομή που λέγεται κυτταροπλασματικά πλέγματα (cytoplasmic lattices). Αυτά τα κυτταροπλασματικά πλέγματα, ένα δίκτυο από ινίδια, πρωτεΐνες και RNAs, έχει παρατηρηθεί ότι αυξάνονται σε πυκνότητα καθώς μειώνεται ο αριθμός των ριβοσωμάτων σε ένα αναπτυσσόμενο ωοκύτταρο.
Πατρικές συνεισφορές
Το σπερματοζωάριο που γονιμοποιεί ένα ωοκύτταρο συνεισφέρει τον προπυρηνίσκο (pronucleus) του, το άλλο μισό του ζυγωτικού γονιδιώματος. Σε κάποια είδη, το σπερματοζωάριο συνεισφέρει επίσης ένα κεντριόλιο (centriole), που βοηθά στη δημιουργία του ζυγωτικού κεντροσώματος που απαιτείται για την πρώτη διαίρεση. Όμως, σε κάποια είδη, όπως στα ποντίκια, το συνολικό κεντρόσωμα (centrosome) αποκτάται μητρικά. Πρόσφατα εξετάζεται η πιθανότητα άλλων κυτταροπλασματικών συνεισφορών στο έμβρυο από το σπερματοζωάριο.
Κατά τη γονιμοποίηση, το σπέρμα δίνει τρία βασικά τμήματα στο ωοκύτταρο: (1) έναν παράγοντα σηματοδότησης ή ενεργοποίησης, που προκαλεί την ενεργοποίηση του μεταβολικά λανθάνοντος ωοκυττάρου· (2) το απλοειδές πατρικό γονιδίωμα· (3) το κεντρόσωμα, που είναι υπεύθυνο για τη διατήρηση του συστήματος μικροσωληνίσκων.
Άγριλος Αρφαρών Μεσσηνίας
Ο Άγριλος Αρφαρών είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 140 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Αγρίλου και υπάγεται στη Δημοτική Ενότητα Αρφαρών, του Δήμου Καλαμάτας. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 8,683 χμ² (2011).
Τοποθεσία
Ο Άγριλος βρίσκεται σε υψόμετρο 367 μέτρων.
Μνημεία - Αξιοθέατα
Άγιος Χαράλαμπος Αγρίλου.
Σε ένα πλάτωμα του χωριού Άγριλος, νότια του ναού του Αγίου Σπυρίδωνος, βρίσκεται ο βυζαντινός ναός του Αγίου Χαραλάμπους, που σώζεται σε καλή κατάσταση. Ανήκει στην κατηγορία των σταυρεπίστεγων Α/1. Είναι χτισμένος με κοινή αργολιθοδομή και με το πλινθοπερίκλειστο σύστημα στη δυτική όψη και στη βάση των τυμπάνων της καμάρας. Πλούσιος είναι ο κεραμοπλαστικός του διάκοσμος, κυρίως στη νότια και δυτική όψη του ναού. Το μνημείο χρονολογείται στο τέλος του 14ου αιώνα.
Άγιος Σπυρίδων Αγρίλου.
Βορειοανατολικά του χωριού Άγριλος, βρίσκεται ο βυζαντινός ναός του Αγίου Σπυρίδωνος, ο οποίος σώζεται σε καλή κατάσταση. Ο ναός είναι σταυρεπίστεγος της κατηγορίας Α/1. Η τοιχοποιία του ναού αποτελείται κυρίως από κοινή αργολιθοδομή, εκτός από τη δυτική θύρα και τα τύμπανα της καμάρας, που ακολουθούν το πλινθοπερίκλειστο σύστημα κατά τμήματα, ενώ έχουν και αξιοπρόσεκτο κεραμοπλαστικό διάκοσμο. Ο ναός ανάγεται στον 14ο αιώνα.
Υπαπαντή Αγρίλου (Παναγίτσα).
Βοριοανατολικά του χωριού Άγριλος, βρίσκεται ο βυζαντινός ναός της Υπαπαντής, ένα οικογενειακό και ταφικό παρεκκλήσι, που σώζεται σε καλή κατάσταση. Αρχιτεκτονικά πρόκειται για μικρή μονόκλιτη καμαροσκέπαστη βασιλική με μεταγενέστερο νάρθηκα. Έχει κτιστεί με κοινή αργολιθοδομή, εκτός από τη δυτική όψη, όπου εντοπίζεται κεραμοπλαστικός διάκοσμος, που συνίσταται σε μία οριζόντια πλίνθινη ταινία, μία κάθετη οδοντωτή ταινία και μία ζώνη πλίνθων από ομόρροπες γωνίες. Στο εσωτερικό υπάρχουν τοιχογραφίες του 19ου αιώνα. Το αρχικό μνημείο χρονολογείται στα τέλη του 14ου αιώνα.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Χα (φυλή)
Οι Χα (Ha), οι οποίοι επίσης ονομάζονται στα Σουαχίλι: Ουάχα (Waha) (ενικός Μούχα (Muha), μια εθνοτική και γλωσσική ομάδα που ζει στις Περιφέρειες Κιγκόμα (Kigoma Region), Καγκέρα (Kagera Region) και Σινυάνγκα (Shinyanga Region) στη δυτική Τανζανία, σε μια περιοχή την οποία παραδοσιακά αποκαλούν Μπούχα (Buha).
Το 2001, ο πληθυσμός των Χα, εκτιμάτο ότι αριθμούσε 990.000 άτομα. Η γλώσσα τους η Χα, η οποία επίσης ονομάζεται Κίχα (Kiha) ή Γκίχα (Giha) και είναι στενά συνδεδεμένη με τα Κιρούντι (Kirundi) και τα Κινυαρουάντα (Kinyarwanda), που ομιλούνται στα γειτονικά Μπουρούντι (Burundi)]] και Ρουάντα (Rwanda).
Παραδοσιακά, υπήρξαν αγρότες και κτηνοτρόφοι, αλλά η μύγα τσε-τσε κατέστησε αδύνατη τη διατήρηση βοοειδών στα βόρεια τμήματα των εδαφών των, οπότε εκεί, το κυνήγι και η συλλογή μελιού απέκτησαν μεγάλη σημασία. Τα βοοειδή έχουν παραδοσιακά παίξει ένα σημαντικό ρόλο στην κουλτούρα των Χα (Ha), όπου ανταλλάσσονται στους γάμους και ούτω καθεξής.
Στα νεότερα χρόνια, πολλοί άνδρες από τους Χα (Ha), έχουν οδηγηθεί στην ακτογραμμή της Τανζανίας, προκειμένου να εργαστούν στις εκεί φυτείες από σιζάλ.
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Εθνοτικές ομάδες στην Τανζανία Κατηγορία:Αυτόχθονες κάτοικοι στην Ανατολική Αφρική
Διεθνείς σχέσεις της Σερβίας
μικρογραφία|Οι απαιτήσεις για βίζα για τους Σέρβους πολίτες Οι εξωτερικές σχέσεις της Σερβίας πραγματοποιούνται μέσω του Υπουργείου Εξωτερικών. Η Σερβία έχει κληρονομήσει το Υπουργείο Εξωτερικών, μαζί με όλες τις περιουσίες του, μετά τη διάλυση της προηγούμενης πολιτικής ένωσης με το Μαυροβούνιο. Το υπουργείο συνεχίζει να εξυπηρετεί τους πολίτες του Μαυροβουνίου σε χώρες που δεν έχει διπλωματική παρουσία το Μαυροβούνιο. Οι κυβερνήσεις της Σερβίας και του Μαυροβουνίου έχουν εκφράσει την θέληση για την επιδίωξη μιας κοινής εξωτερικής πολιτικής. Ο πρώην Πρόεδρος της Σερβίας Μπόρις Τάντιτς είχε αναφερθεί στις σχέσεις με την Ευρωπαϊκή Ένωση (ΕΕ), τη Ρωσία, τις Ηνωμένες Πολιτείες και την Κίνα ως τους τέσσερις πυλώνες της εξωτερικής πολιτικής. Η Δημοκρατία της Σερβίας προσχώρησε στα Ηνωμένα Έθνη την 1η Νοεμβρίου 2000.
Κόσοβο
Στις 17 Φεβρουαρίου 2008, η πρώην σερβική επαρχία του Κοσόβου κήρυξε μονομερώς την ανεξαρτησία της από τη Σερβία, σχηματίζοντας τη Δημοκρατία του Κοσόβου. Σερβία, Ρωσία, Κίνα, Αλγερία, Μαρόκο, Ελλάδα, Μεξικό, Ρουμανία, Ουκρανία, Ισπανία, Ινδία, Βραζιλία, Νιγηρία, Νότια Αφρική, Αργεντινή, Λευκορωσία, Παλαιστίνη, Βολιβία και πολλές άλλες χώρες δεν αναγνωρίζουν το Κόσοβο ως ανεξάρτητο κράτος. Η Σερβία έχει δεσμευθεί να καταπολεμήσει την αναγνώριση του Κοσόβου σε διεθνείς οργανισμούς. Το Κόσοβο δεν έχει ακόμη υποβάλει αίτηση για ένταξη στον ΟΗΕ, ωστόσο το 2018 113 κράτη μέλη των Ηνωμένων Εθνών, η Δημοκρατία της Κίνας, το Κυρίαρχο Στρατιωτικό Τάγμα της Μάλτας, το Νιούε και οι Νήσοι Κουκ είχαν αναγνωρίσει το Κόσοβο ως ανεξάρτητο κράτος. Με την ισχυρή και σταθερή αντίθεση τόσο της Ρωσίας όσο και της Κίνας και των συμμάχων τους, το Κόσοβο δεν έχει σήμερα προοπτικές να γίνει μέλος των Ηνωμένων Εθνών.
Η Σερβία, σε απάντηση προς τα κράτη που έχουν αναγνωρίσει το Κόσοβο ως ανεξάρτητο έθνος, έχει ανακαλέσει τους πρεσβευτές της σε αυτά τα έθνη ως πράξη διαμαρτυρίας. Σε αυτές τις χώρες περιλαμβάνονται οι Ηνωμένες Πολιτείες, Αλβανία, Βουλγαρία, Βόρεια Μακεδονία, Κολομβία, Κροατία, Γαλλία, Γερμανία, Ουγγαρία, Τουρκία, Σλοβενία και Ηνωμένο Βασίλειο.
Κροατία
Οι δύο χώρες εγκαθίδρυσαν διπλωματικές σχέσεις στις 9 Σεπτεμβρίου 1996. Η Κροατία έχει μια πρεσβεία στο Βελιγράδι και γενικό προξενείο στη Σουμπότιτσα. Η Σερβία έχει πρεσβεία στο Ζάγκρεμπ και δύο γενικά προξενεία (σε Ριέκα και Βούκοβαρ). Υπάρχουν περίπου 200.000 άνθρωποι σερβικής καταγωγής που ζουν στην Κροατία και περίπου 70.000 άνθρωποι κροατικής καταγωγής που ζουν στη Σερβία.
ΠΓΔΜ
Η Ομοσπονδιακή Δημοκρατία της Γιουγκοσλαβίας, που δημιουργήθηκε το 1992 από τις Γιουγκοσλαβικές Δημοκρατίες, Μαυροβούνιο και Σερβία, σύναψε διπλωματικές σχέσεις με τη Βόρεια Μακεδονία (τότε Δημοκρατία της Μακεδονίας) στις 8 Απριλίου 1996. Η σύναψη των διμερών σχέσεων έγινε με το συνταγματικό όνομα της ΠΓΔΜ. Η Σερβία ως εκ τούτου, είναι μία από τις 125 χώρες που έχουν αναγνωρίσει την ΠΓΔΜ ως «Δημοκρατία της Μακεδονίας». Η ΠΓΔΜ έχει πρεσβεία στο Βελιγράδι και η Σερβία διαθέτει πρεσβεία στα Σκόπια.
Περιοχή Δήμου
Η Περιοχή Δήμου (αγγλικά: District municipality) είναι μια ονομασία για μια μονάδα ή διοικητική διαίρεση, η οποία είναι ένα είδος κοινότητας που βρέθηκε σε διάφορες περιοχές όπως στον Καναδά τη Λιθουανία και τη Νότια Αφρική.
Χρήση στη Βρετανική Κολομβία, Καναδά
Την ονομασία αυτή την παίρνουν σχετικά με την ένταξη, εάν η έκταση που πρόκειται να ενσωματωθούν είναι μεγαλύτερη από 8 τετραγωνικά χιλιόμετρα και έχει μέση πυκνότητα πληθυσμού κατώτερη από 500 κατοίκους ανά τετραγωνικό χιλιόμετρο οι δήμοι μπορούν να ενσωματωθούν σε διάφορες ταξινομήσεις, υπό τη διεύθυνση του Διοικητή στο Συμβούλιο, όπως συμβαίνει με την Περιφέρεια του Βόρειου Βανκούβερ.
Παραπομπές
Κατηγορία:Μορφές διοικητικής διαίρεσης Κατηγορία:Διοικητική διαίρεση του Καναδά Κατηγορία:Διοικητική διαίρεση της Νότιας Αφρικής Κατηγορία:Διοικητική διαίρεση της Λιθουανίας
Κιοσέ Μεχμέτ
Ο Κιοσέ Μεχμέτ Πασάς γεννήθηκε το το έτος 1780 μ.Χ., ενώ ο θάνατός του έλαβε χώρα το 1832 μ.Χ. Ήταν Οθωμανός στρατιωτικός, και πιο συγκεκριμένα κατείχε το αξίωμα του πασά, οποίος συμμετείχε στην Ελληνική Επανάσταση του 1821. Ήταν υπήκοος της Οθωμανικής αυτοκρατορίας, και ήταν προσηλυτισμένος στην Ισλαμική θρησκεία. Στάθηκε στην παράταξη της Οθωμανικής αυτοκρατορίας, και έδρασε στην Ανατολική Στερεά Ελλάδα τα πρώτα δυο χρόνια της Ελληνικής επανάστασης. Ήταν γνωστός υπηρέτης του Χουρσίτ Πασά, ενώ παράλληλα γνωστή είναι και η συμμαχία του με τον Ομέρ Βρυώνη, με τον όποιον συμμάχησε στη μάχη της Σπερχειάδας (μια σημερινή κωμόπολη του Νόμου Φθιώτιδας).
Αρχές Στρατιωτικής Σταδιοδρομίας
Ο Κιοσέ Μεχμέτ Πασάς υπηρετούσε υπό των διαταγών του Χουρσίτ Πασά από το 1805 μ.Χ., στον ρόλο του αρχηγού του ιππικού του. Κατόπιν, από το 1815 μ.Χ., ανέλαβε τον ρόλο του υπασπιστή (τότε επονομαζόμενου ως κεχαγιά) του προαναφερθέντα πασά.
Συμμετοχή στην Καταπολέμηση της Ελληνικής Επανάστασης
Τα δύο πρώτα χρόνια (1821 μ.Χ. - 1822 μ.Χ.) της Ελληνικής Επανάστασης του 1821, ο Κιοσέ Μεχμέτ Πασάς συμμετείχε στις εχθροπραξίες, και ανήκε στην παράταξη της Οθωμανικής αυτοκρατορίας. Συμμετείχε σε ποικίλες μάχες, αν και πολεμούσε κυρίως στην Ανατολική Στερεά Ελλάδα.
Κατανίκηση Ελλήνων Οπλαρχηγών
Τον Απρίλιο του 1821 μ.Χ., ο Κιοσέ Μεχμέτ, σε στενή συνεργασία με τον Ομέρ Βρυώνη, κατανικήσαν τις δυνάμεις των Ελλήνων οπλαρχηγών στη Σπερχειάδα (μια σημερινή κωμόπολη του Νομού Φθιώτιδας). Αξιοσημείωτο σημείο της εν λόγω μάχης ήταν η αιχμαλωσία του Αθανάσιου Διάκου.
Κάθοδος Οθωμανικού Αγήματος εναντίον των Σαλώνων & Μάχη στο Χάνι της Γραβιάς
Τον Μάιο της ίδιας χρονιάς (1821 μ.Χ.), ο Κιοσέ Μεχμέτ Πασάς ήταν μέρος της οπισθοφυλακής του Οθωμανικού αγήματος, το οποίο βάδισε εναντίον των Σαλώνων. Ωστόσο, η κάθοδος των τουρκικών στρατευμάτων αναχαιτίστηκε από μια ομάδα Ελλήνων ανταρτών, υπό την ηγεσία του Έλληνα οπλαρχηγού Οδυσσέα Ανδρούτσου, στη Μάχη στο Χάνι της Γραβιάς.
Παραπομπές
Κατηγορία:Οθωμανοί στρατιωτικοί της Ελληνικής Επανάστασης του 1821‎
Ντενίς του Θιφουέντες
O Ντενίς του Θιφουέντες ή περιστασιακά Ντενίς Κάστρο, (Πορτογαλική γλώσσα : Dinis, περί το 1354 - περί το 1403) από τον Πορτογαλικό Οίκο της Βουργουνδίας ήταν λόγω της συζύγου του κύριος του Θιφουέντες (Cifuentes), Εσκαλόνα υ Άλβαρ ντε Τόρμες και του Βίλαρ-Ντομπάρντο. Ο Ντενίς ήταν δεύτερος γιος του Πέτρου Α΄ της Πορτογαλίας και της Ινές ντε Κάστρο κόρης τού Πέτρου Φερνάντεθ δε Κάστρο. Η Ινές ήταν ευγενής από τη Γαλικία (Ισπανία) που είχε μεταφέρει με την συνοδεία της στην Πορτογαλία η Κωνσταντία του Πενιαφιέλ, πρώτη σύζυγος του Πέτρου Α΄.
Βιογραφία
Ο Πέτρος Α΄ την είχε ερωμένη, όταν ακόμη ήταν διάδοχος. Ο πατέρας του Αλφόνσος Δ΄ της Πορτογαλίας δεν ήθελε τη σχέση και διέταξε τον φόνο της. Όταν τον διαδέχθηκε ο Πέτρος Α΄, ομολόγησε ότι την είχε νυμφευτεί μυστικά. Αν οΝτενίς θεωρηθεί νόθος έχει το επώνυμο ντε Κάστρο, αν είναι νόμιμος τότε είναι πρίγκιπας (infante) της Πορτογαλίας. Ήταν ο δεύτερος γιος της Ινές και ο τρίτος τού Πέτρου Α΄, καθώς ο Πέτρος από την Κωνσταντία είχε έναν μεγαλύτερο γιο που έγινε ο Φερδινάνδος Α΄ της Πορτογαλίας. Επίσης ο Πέτρος Α΄ από την ερωμένη του Τερέσα Λοουρένσο είχε έναν τέταρτο γιο, τον νόθο Ιωάννη Α΄ Μάγιστρο τού Τάγματος τού Αβίς.
Το 1355 απεβίωσε η Ινές και ο Ντενίς με τον αδελφό του Ιωάννη έφυγαν στο Βασίλειο της Καστίλης. Κατά την κρίση στην Πορτογαλία των ετών 1383-1385 διεκδίκησαν τον θρόνο η Βεατρίκη της Πορτογαλίας (κόρη τού Φερδινάνδου Α΄), ο Ιωάννης ντε Κάστρο, ο Διονύσιος και ο Ιωάννης Α΄ τού Αβίς. Ο Ντενίς ανακηρύχθηκε βασιλιάς στην πόλη τού Σανταρέμ, αλλά οι υποστηρικτές του στην Καστίλη τελικά έχασαν τον θρόνο την εποχή που έγινε η Μάχη της Αλζουμπαρότα (1385), όπου ο Ιωάννης Α΄ τού Αβίς επικράτησε ως βασιλιάς.
Οικογένεια
Νυμφεύτηκε το 1372 την Ιωάννα από τον Καστιλιανό Οίκο της Ιβρέας, νόθη κόρη τού Ερρίκου Β΄ της Καστίλης. Η Ιωάννα ήταν κυρία τού Θιφουέντες και μαζί είχαν τέκνα:
Πηγές
Κατηγορία:Πορτογαλικός Οίκος της Βουργουνδίας
Εριντού
Στη μυθολογία των Σουμερίων, η Εριντού ήταν το αληθινό σπίτι του Ένκι, αργότερα γνωστή από τους Ακκάδιους ως Εα, οι οποίοι θεωρείτο ότι είχαν ιδρύσει την πόλη. Από την αρχή λατρευόταν ο Ένκι, (Θεός τής γης και των γλυκών υδάτων, αλλά και ο σοφός θεός της δημιουργίας, του πνεύματος και της ιατρικής που μπορούσε να αναστήσει τους νεκρούς), όπως φαίνεται από τα λείψανα ψαριών στον πρώτο τους ναό, ακόμα και πολύ πριν υπάρξουν γραπτά κείμενα.
Πηγές
Κατηγορία:Αρχαίες πόλεις της Μεσοποταμίας Κατηγορία:Αρχαιολογικοί τόποι στο Ιράκ Κατηγορία:Μνημεία Παγκόσμιας Κληρονομιάς στο Ιράκ
Ντόναλντ Κλάιν
Ο Ντόναλντ Κλάιν (αγγλ. Donald Cline) είναι Αμερικανός γιατρός (γυναικολόγος - μαιευτήρας) με εξειδίκευση στην υποβοηθούμενη αναπαραγωγή, ο οποίος έγινε ευρύτερα γνωστός - διαβόητος για μεγάλης κλίμακας απάτη , όπου μετά από πολύχρονη έρευνα διαπιστώθηκε ότι εσκεμμένα γονιμοποιούσε γυναίκες με το δικό του σπέρμα -εν αγνοία τους- στην ιδιωτική κλινική του στην Ιντιανάπολη των ΗΠΑ. Μέχρι σήμερα έχει αποδειχθεί ότι ο Κλάιν είναι ο βιολογικός πατέρας τουλάχιστον 96 ατόμων.
Σταδιοδρομία
Έλαβε προπτυχιακό δίπλωμα στην ιατρική από το Πανεπιστήμιο της Ιντιάνα. Επίσης έλαβε το διδακτορικό του δίπλωμα από την ιατρική σχολή του Πανεπιστημίου της Ιντιάνα στη γυναικολογία - μαιευτική.
Μετά την πρακτική του εξάσκηση στο Νοσοκομείο Methodist, εργάστηκε για δύο χρόνια στην Πολεμική Αεροπορία των Ηνωμένων Πολιτειών, ενώ διετέλεσε και ανενεργός εφεδρεία για 12 έτη μέχρι να λάβει τιμητική συνταξιοδότηση.
Το 1979 ο Κλάιν άνοιξε ιδιωτική γυναικολογική - μαιευτική κλινική στην οδό West 86th Street στην Ιντιανάπολη.
Απάτη
Οι έρευνες ξεκίνησαν όταν η Jacoba Ballard από μόνη της έκανε τεστ DNA και ανακάλυψε ότι είχε επτά αδέλφια, κάτι που η ίδια δεν το γνώριζε.
Αργότερα, μετά από δική της προσωπική έρευνα, έμαθε ότι βιολογικός της πατέρας ήταν ο γυναικολόγος - γιατρός της μητέρας της, στον οποίο είχε απευθυνθεί η μητέρα της (χρόνια πριν) για υποβοηθούμενη γονιμοποίηση με σπέρμα τυχαίου δότη.
Αρχικά ο Κλάιν αρνήθηκε τα πάντα, αλλά στη συνέχεια παραδέχτηκε ότι χρησιμοποίησε το σπέρμα του για να γονιμοποιήσει γυναίκες - ασθενείς του (χωρίς τη συγκατάθεσή τους) στην κλινική του κοντά στην Ινδιανάπολη. Αποτέλεσε έτσι τον βιολογικό πατέρα τουλάχιστον 90 ανθρώπων, που δεν ήξεραν το παραμικρό.
Επειδή δεν υπήρχε ως τότε σχετική νομοθεσία, δεν υπήρξε ποινική δίωξη. Ωστόσο, επειδή γραπτώς είχε αρνηθεί τα ανωτέρω στις Αρχές, αυτό αποτέλεσε τη βάση της επακόλουθης δίωξής του από τον τοπικό εισαγγελέα.
Μετά από έρευνες, ο γιατρός Κλάιν καταδικάστηκε σε ποινή φυλάκισης ενός έτους με αναστολή, αφού όμως ομολόγησε την ενοχή του σε δύο κατηγορίες που του απαγγέλθηκαν για παρακώλυση του έργου της δικαιοσύνης. Δεν κατηγορήθηκε περαιτέρω εφεξής. Και αυτό διότι δεν υπήρχε νόμος στην Πολιτεία της Ιντιάνα που να απαγορεύει τους γιατρούς - γυναικολόγους να χρησιμοποιούν το δικό τους σπέρμα. Σήμερα μετά από πρωτοβουλίες της Jacoba Ballard και άλλων εκ των αδελφών της, η εν λόγω πολιτεία έχει θεσπίσει σχετική νομοθεσία.
Μεγάλο ποσοστό των παιδιών αυτών βιολογικά έχουν αυτοάνοσες διαταραχές. Η ίδια η ιατρική κατάσταση του Κλάιν, που πάντοτε έπασχε από ρευματοειδή αρθρίτιδα, θα τον είχε αποκλείσει ως δότη σπέρματος σε οποιαδήποτε κλινική.
Αντιδράσεις στα ΜΜΕ
Η διαβόητη απάτη του Κλάιν αποτελεί το θέμα ενός ντοκιμαντέρ του Netflix με τίτλο Our Father που έκανε πρεμιέρα τον Μάιο του 2022. Εμφανίστηκε μάλιστα να φέρει πιστόλι πάνω του, σε πολυάριθμες συζητήσεις και ανακρίσεις που είχε με αστυνομικούς και με ανακριτές.
Σύμφωνα με έρευνα από αμερικανικά ΜΜΕ, θεωρείται πλέον ότι ο δρ. Κλάιν εμπνεύστηκε για αυτή την απάτη από τις ακραίες χριστιανικές απόψεις του, επειδή ανήκοντας στην αίρεση Quiverfull υιοθέτησε το δόγμα της, δηλ.: «ενθαρρύνει τους οπαδούς να αναπαράγονται όσο το δυνατόν πιο γρήγορα για να ανταποκριθούν στην εντολή του Θεού να πολλαπλασιάζονται».
Τον Μάιο 2022 δημοσίευμα στον αμερικανικό τηλεοπτικό σταθμό Fox59 News ανέφερε ότι ο Κλάιν και η εταιρεία του ανέλαβαν να αποζημιώσουν θύματα της εν λόγω απάτης, τα οποία είχαν στραφεί νομικά εναντίον του.
Μπορίς Μπερεζόφσκι
Ο Μπορίς Αμπράμοβιτς Μπερεζόφσκι (Бори́с Абра́мович Березо́вский), (Μόσχα, 23 Ιανουαρίου 1946 - 23 Μαρτίου 2013), ήταν Ρώσος επιχειρηματίας, ολιγάρχης, κυβερνητικός αξιωματούχος, μηχανικός και μαθηματικός. Ήταν μέλος της Ρωσικής Ακαδημίας Επιστημών.
Ο Μπερεζόφσκι αντιτάχθηκε πολιτικά στον Πρόεδρο της Ρωσίας Βλαντίμιρ Πούτιν από την εκλογή του το 2000 και παρέμεινε επικριτικός του Πούτιν για το υπόλοιπο της ζωής του. Στα τέλη του 2000, αφού ο Ρώσος αναπληρωτής γενικός εισαγγελέας ζήτησε να εμφανιστεί ο Μπερεζόφσκι για ανάκριση, δεν επέστρεψε από το εξωτερικό και μετακόμισε στο Ηνωμένο Βασίλειο, το οποίο του χορήγησε πολιτικό άσυλο το 2003. Στη Ρωσία, καταδικάστηκε αργότερα για απάτη και υπεξαίρεση. Οι πρώτες κατηγορίες ασκήθηκαν κατά τη διάρκεια της κυβέρνησης του Πριμάκοφ το 1999. Παρά την Κόκκινη Ειδοποίηση της Ιντερπόλ για τη σύλληψη του Μπερεζόφσκι, η Ρωσία απέτυχε επανειλημμένα να αποκτήσει την έκδοση του Μπερεζόφσκι από τη Βρετανία, η οποία έγινε ένα σημαντικό σημείο διπλωματικής έντασης μεταξύ  των δύο χωρών.
Συσσώρευση πλούτου
Ο Μπερεζόφσκι έκανε την περιουσία του στη Ρωσία τη δεκαετία του 1990, όταν η χώρα προχώρησε στην ιδιωτικοποίηση της κρατικής περιουσίας. Επωφελήθηκε από τον έλεγχο των διαφόρων περιουσιακών στοιχείων, συμπεριλαμβανομένου του κυριότερου τηλεοπτικού καναλιού της χώρας Channel One. Το 1997, το περιοδικό Forbes εκτίμησε την περιουσία του Μπερεζόφσκι σε τρία δισεκατομμύρια δολάρια ΗΠΑ.
Απέκτησε πλούτο και πολιτική δύναμη επί διακυβέρνησης του Μπορίς Γέλτσιν, όταν ήταν αναπληρωτής γραμματέας του Συμβουλίου Ασφαλείας της Ρωσίας, και φίλος της κόρης του Γέλτσιν, Τατιάνας, και μέλος της «οικογένειας» του Γέλτσιν (στενό περιβάλλον). Ο Μπερεζόφσκι βοήθησε να χρηματοδοτηθεί η Ενότητα (το πολιτικό κόμμα, το οποίο συγκρότησε την κοινοβουλευτική βάση του Βλαντίμιρ Πούτιν), και εκλέχθηκε στη βουλή της Δούμα με την Ενότητα του Πούτιν. Ωστόσο, μετά τις ρωσικές προεδρικές εκλογές τον Μάρτιο του 2000, ο Μπερεζόφσκι πήγε στην αντιπολίτευση και παραιτήθηκε από τη Δούμα. Αφού μετακόμισε στη Βρετανία, η κυβέρνηση ανέλαβε τα τηλεοπτικά περιουσιακά του στοιχεία και αποχώρησε από τις άλλες ρωσικές δραστηριότητες του.
Το 2012, ο Μπερεζόφσκι έχασε μια υπόθεση στο Ανώτατο δικαστήριο του Λονδίνου που αφορούσε την κυριότητα του σημαντικότερου παραγωγού πετρελαίου Sibneft, κατά  του Ρομάν Αμπράμοβιτς, όπου ζητούσε πάνω από 3 δισεκατομμύρια δολάρια αποζημιώσεις. Το δικαστήριο κατέληξε στο συμπέρασμα ότι ο Μπερεζόφσκι δεν ήταν ποτέ συνιδιοκτήτης της Sibneft.
Ρόλος στην επανεκλογή του Γέλτσιν το 1996
Ο Μπερεζόφσκι μπήκε στον στενό κύκλο του Κρεμλίνου το 1993 μέσω της οργάνωσης για τη δημοσίευση των απομνημονευμάτων του Γέλτσιν και έγινε φίλος του Βαλεντίν Γιουμάσεφ, του συγγραφέα-φάντασμα του Προέδρου.
Τον Ιανουάριο του 1996, στο Παγκόσμιο Οικονομικό Φόρουμ στο Νταβός, ο Μπερεζόφσκι συνδέθηκε με άλλους ολιγάρχες για να σχηματίσει μια συμμαχία – η οποία αργότερα έγινε γνωστή ως «Σύμφωνο του Νταβός» – για να χρηματοδοτήσει την εκστρατεία του Μπορίς Γιέλτσιν στις επερχόμενες προεδρικές εκλογές. Κατά την επιστροφή του στη Μόσχα, ο Μπερεζόφσκι συνάντησε και έγινε φίλος με την Τατιάνα Ντιατσένκο, την κόρη του Γέλτσιν. Σύμφωνα με ένα μεταγενέστερο άρθρο της εφημερίδας The Guardian, "Ο Μπερεζόφσκι ήταν ο εγκέφαλος της επανεκλογής του Μπορίς Γέλτσιν το 1996... Αυτός και οι δισεκατομμυριούχοι φίλοι του έδωσαν 140 εκατομμύρια στερλίνες για την εκστρατεία του Γέλτσιν".
Το καλοκαίρι του 1996, ο Μπερεζόφσκι είχε αναδειχθεί ως βασικός σύμβουλος του Γέλτσιν, συμμαχώντας με τον Ανατόλι Τσουμπάϊς, εναντιούμενος σε μια ομάδα σκληροπυρηνικών με επικεφαλής τον στρατηγό Αλεξάντερ Κορζάκοφ. Ένα βράδυ του Ιουνίου, στο σαλόνι του Club Logovaz, ο Μπερεζόφσκι, ο Τσουμπάϊς και άλλοι σχεδίασαν την εκδίωξη του Κορζάκοφ και άλλων σκληροπυρηνικών. Στις 20 Ιουνίου 1996, ο Γέλτσιν απέλυσε τον Κορζάκοφ και δύο άλλους δύο, αφήνοντας την ομάδα των μεταρρυθμιστών να έχει τον πλήρη έλεγχο του Κρεμλίνου. Η απόλυσή τους ήταν αμφιλεγόμενη ωστόσο, καθώς ο Κορζάκοφ λίγες μέρες πριν έπιασε δύο από τους διοργανωτές της εκστρατείας του Γέλτσιν που μετέφεραν 500.000 δολάρια ΗΠΑ μετρητά χωρίς τιμολόγια έξω από το κτίριο της προεδρικής διοίκησης.
Στις 16 Ιουνίου 1996, ο Γέλτσιν ήρθε πρώτος στον πρώτο γύρο των εκλογών μετά από μια τακτική συμμαχία με τον στρατηγό Αλεξάντρ Λέμπεντ, ο οποίος τερμάτισε τρίτος. Στις 3 Ιουλίου, στον δεύτερο γύρο, κέρδισε τον κομμουνιστή Γκενάντι Ζιουγκάνοφ. Η νίκη του οφειλόταν σε μεγάλο βαθμό στην υποστήριξη των τηλεοπτικών δικτύων που ελέγχονταν από τον Βλαντιμίρ Γκουζίνσκι και τον Μπερεζόφσκι (NTV και ORT) και τα χρήματα από την επιχειρηματική ελίτ. Οι New York Times αποκάλεσαν τον Μπερεζόφσκι τον «δημόσιο εκπρόσωπο και τον κύριο λομπίστα αυτής της νέας ελίτ, η οποία πέρασε από τη σκιά στην αξιοπρέπεια μέσα σε λίγα χρόνια».
Θάνατος
Ο Μπερεζόφσκι βρέθηκε νεκρός στο σπίτι του, το Titness Park, στο Sunninghill, κοντά στο Άσκοτ στο Μπερκσάιρ, στις 23 Μαρτίου 2013. Η ιατροδικαστική εξέταση διαπίστωσε ότι ο θάνατός του ήταν αποτέλεσμα απαγχονισμού και ότι δεν υπήρχαν ενδείξεις βίαιου θανάτου. Ωστόσο, ο εισαγγελέας που ερεύνησε το θάνατο του Μπερεζόφσκι αργότερα άφησε όλα τα ενδεχομένα ανοικτά.
Εξωτερικοί σύνδεσμοι
Κατηγορία:Ρώσοι επιχειρηματίες Κατηγορία:Ρώσοι μαθηματικοί Κατηγορία:Ρώσοι πολιτικοί Κατηγορία:Ρωσοεβραίοι
Όρη Τιμίου Σταυρού
μικρογραφία|366x366εσ| Όρη Τιμίου Σταυρού Τα Όρη Τιμίου Σταυρού (Góry Świętokrzyskie, ) είναι οροσειρά στην κεντρική Πολωνία, κοντά στην πόλη Κιέλτσε. Τα Όρη Τιμίου Σταυρού είναι από τα παλαιότερα όρη της Ευρώπης και τα ψηλότερα μεταξύ των Σουδητικών Ορέων και των Ουραλίων Ορέων. Καλύπτουν μια έκταση 1.684 χλμ2.
Η οροσειρά περιλαμβάνει πολλές μικρότερες οροσειρές, η υψηλότερη από τις οποίες είναι το Γουισογκούρι (Łysogóry, κυριολεκτικά «Φαλακρά Όρη»).
Οι δύο υψηλότερες κορυφές είναι η Γουισίτσα (Łysica) στα 614 μέτρα και η Γουίσα Γκούρα (Łysa Góra) στα 594 μέτρα (1948,81 πόδια).
Μαζί με το Υψίπεδο Κρακοβίας-Τσενστοχόβα, τα όρη σχηματίζουν μια περιοχή που ονομάζεται Υψίπεδο Ελάσσονος Πολωνίας (Wyżyna Małopolska).
Προϊστορία
Τα Όρη Τιμίου Σταυρού είναι μια από τις παλαιότερες οροσειρές της Ευρώπης. Σχηματίστηκαν κατά την Καληδονιακή ορογένεση της Σιλούριας περιόδου και στη συνέχεια αναζωογονήθηκαν στην Ερκύνια ορογένεση της Ύστερης Λιθανθρακοφόρου περιόδου.
Ιστορία
δεξιά|μικρογραφία|280x280εσ| Θραυστοί λίθοι στο βουνό (Gołoborze) Από τον πρώιμο Μεσαίωνα τα βουνά ήταν τόπος εκτεταμένης εξόρυξης χαλκού και σιδήρου. Αργότερα αποτέλεσαν επίσης σημαντική τοποθεσία εξόρυξης ασβεστόλιθου και κόκκινου ψαμμίτη. Το κεντρικό τμήμα των βουνών περιέχει τώρα τον Εθνικό Δρυμό Τιμίου Σταυρού.
Το όνομα Όρη Τιμίου Σταυρού αναφέρεται σε ένα χριστιανικό λείψανο από ένα κοντινό μοναστήρι των Βενεδικτίνων στη Γουίσα Γκούρα, που λέγεται ότι είναι ένα μικρό κομμάτι ξύλου από τον Σταυρό στον οποίο σταυρώθηκε ο Ιησούς Χριστός.
Παραπομπές
Κατηγορία:Οροσειρές της Πολωνίας Κατηγορία:Γεωγραφικοί σχηματισμοί του Βοεβοδάτου Τιμίου Σταυρού
Μεγάλη Γιουγκοσλαβία
Ο γιουγκοσλαβικός αλυτρωτισμός αναφέρεται σε έναν αλυτρωτισμό που προωθούσε η Γιουγκοσλαβία, η οποία θα ένωνε όλες τις περιοχές που κατοικούνταν από Νότιους Σλάβους. Διεκδικούσε ολόκληρη τη Βουλγαρία και την Αλβανία, καθώς και εδάφη της Ελλάδας, της Αυστρίας και της Ιταλίας. Οι διεκδικήσεις υπήρχαν τόσο τον καιρό του Βασιλείου της Γιουγκοσλαβίας, όσο κατά την περίοδο του Τίτο.
μικρογραφία|Μεγάλη Γιουγκοσλαβία